Seuldagi yong‘inda kamida yetti kishi halok bo‘ldi

Janubiy Koreya poytaxti Seulda yuz bergan yong‘in oqibatida kamida yetti kishi halok bo‘ldi va yana 20 ga yaqini jabrlandi, deb xabar beradi “RIA Novosti” mahalliy OAVlarga tayanib.

Ularning ma’lumotlariga ko‘ra, yong‘in Kvansu-don dahasidagi Chonno-gu markaziy tumanida joylashgan, bir qismi yotoqxona sifatida foydalaniladigan binoning uchinchi qavatida sodir bo‘lgan.
Yong‘inni o‘chirishga 52 ta o‘t o‘chirish mashinalari va 173 kishi jalb qilingan.
Bino 30 yil avval qurilgan bo‘lib, avtomatik o‘t o‘chirish moslamalari bilan jihozlanmagan.